ಹಿಂದೂ ದೇವರುಗಳಿಗೆ ಅವಮಾನ : ಟ್ವಿಟ್ಟರ್ ವಿರುದ್ಧ ದೂರು Share it to your Friends ನವದೆಹಲಿ, ಜು.4 ಹಿಂದೂಗಳ ಧಾರ್ಮಿಕ ಭಾವನೆಗಳನ್ನು ಕೆರಳಿಸಿ ಕೋಮು ಘರ್ಷಣೆಗೆ ಕಾರಣವಾಗುವಂತಹ ಹೇಳಿಕೆಗಳನ್ನು ನೀಡುತ್ತಿರುವ ಟ್ವಿಟ್ಟರ್ ವಿರುದ್ಧ ವಕೀಲರೊಬ್ಬರು ದೂರು ದಾಖಲಿಸಿದ್ದಾರೆ. ಹಿಂದೂಗಳ ಪವಿತ್ರ ದೇವರಾದ ಕಾಳಿಯ ಫೋಟೋವನ್ನು ಗ್ರಾಫಿಕ್ ಬಳಸಿಕೊಂಡು ಅತ್ಯಂತ ಕೆಟ್ಟದಾಗಿ ಟ್ವಿಟ್ಟರ್ನಲ್ಲಿ ಬಿಂಬಿಸಿರುವುದರಿಂದ ಅದರ ಮುಖ್ಯಸ್ಥ ಮನೀಷ್ ಮಹೇಶ್ವರಿ ಅವರ ವಿರುದ್ಧ ಎಫ್ಐಆರ್ ದಾಖಲಿಸುವಂತೆ ವಕೀಲ ಅದಿತ್ಯ ಸಿಂಗ್ ದೇಶ್ವಾಲ್ ಅವರು ಆಗ್ರಹಿಸಿದ್ದಾರೆ. ಕಾಳಿ ದೇವತೆಗಳನ್ನು ವಿಚಿತ್ರವಾಗಿ ಬಿಂಬಿಸಿರುವ ಹಿಂದೆ ದೇಶದ ಜನರ ಧಾರ್ಮಿಕ ದ್ವೇಷವನ್ನು ಉತ್ತೇಜಿಸುವುದು ಹಾಗೂ ಧಾರ್ಮಿಕ ಭಾವನೆಗಳನ್ನು ನೋಯಿಸುವ ಉದ್ದೇ ಮಶಪೂರ್ವಕ ಪ್ರಯತ್ನವಾಗಿದೆ ಎಂದು ಅವರು ಹೇಳಿದ್ದಾರೆ. ಈ ಹಿಂದೆಯೂ ಟ್ವಿಟ್ಟರ್ನ ಅನೇಕ ಯಡವಟ್ಟುಗಳಿಂದ ದೇಶದ ಜನರ ಭಾವನೆಯನ್ನು ಕೆರಳಿಸಿದೆ. ಈಗ ದೇವಿ ಕಾಳಿಯ ಆಕೃತಿಯನ್ನು ವಿಕೃತಿಗೊಳಿಸಿದ್ದು ಇದರ ವಿರುದ್ಧ ಎಫ್ಐಆರ್ ದಾಖಲಿಸಲು ದೆಹಲಿ ಪೊಲೀಸರು ಮುಂದಾಗಿದ್ದಾರೆ. Share it to your Friends